Vinderen af Thisted Kommunes Bygningspræmiering 2017 tildeles Co Work; Guest House i Klitmøller, efter kontorfællesskabet er blevet renoveret og fik tilføjet Guest House. Det oplyser komitéen, der har vedtaget præmieringen, torsdag. - Med byggeriet er der skabt et smukt og uhøjtideligt sted, som er i god overensstemmelse med "ånden" i Klitmøller. Mod gaden inviterer opholdsarealet forbipassende til at stoppe op, og på bagsiden er etableret et mere privat udeareal for gæster og brugere af Co Work; Guest House. Anlægget bidrager på bedste vis til at udvikle kvaliteten i det lokale bymiljø, skriver komitéen i en pressemeddelelse. Udover Co Work bliver også to nyopførte boliger i Thisted Kommune hædet. Det ene er Villa Hove i Thisted, der er er beliggende tæt på kysten. Anlægget er udformet omkring et atrium, og fra boligen er der udsigt direkte til fjorden. Den anden bolig er en villa på Søndergade i Hurup. Villaen er større end de andre huse i området og er brudt op i flere enheder, så huset tilpasser sig omgivelserne. Grunden er smukt tilplantet, og helheden bidrager i høj grad til at forskønne omgivelserne.

Referat:
Thisted Kommune har kåret Co Work; Guest House i Klitmøller som kommunens smukkeste nybyggeri med årets bygningspræmiering.